**ZMLUVA O PARTNERSTVE**

uzavretá podľa § 269 ods. 2 zák. č. 513/1991 Z. z. Obchodný zákonník v platnom znení a v súlade (ďalej len „**Obchodný zákonník**“) s § 3 ods. 2 písm. c) zákona č. 292/2014 Z. z. o príspevku poskytovanom z európskych štrukturálnych a investičných fondov v platnom znení (ďalej ako „**ZoP**“)

medzi

názov: ......................

sídlo: ......................

zapísaný v: ......................

konajúci: ......................

IČO: ......................

poštová adresa[[1]](#footnote-2):

(ďalej len „**Prijímateľ**“)

a

názov: ......................

sídlo: ......................

zapísaný v: ......................

konajúci: ......................

IČO: ......................

poštová adresa1:

(ďalej len „**Partner**“)

(Prijímateľ a Partner ďalej spoločne aj ako „**Zmluvné strany**“

**Článok 1**

**Základné ustanovenia**

1. Zmluvné strany sa dohodli na uzatvorení tejto ZoP s cieľom upraviť ich vzájomné práva a povinnosti a ostatné zmluvné podmienky súvisiace s realizáciou Projektu s názvom „.........................“ (ďalej len „**Projekt**“) a v súlade s podmienkami výzvy na predkladanie žiadostí o poskytnutie NFP, kód výzvy ................... a Zmluvy o poskytnutí nenávratného finančného príspevku č. ........ (ďalej len „**Zmluva o NFP**“), ktorá bude uzatvorená medzi Ministerstvom práce, sociálnych vecí a rodiny Slovenskej republiky (ďalej len „**MPSVR SR**“) v zastúpení Implementačnou agentúrou Ministerstva práce, sociálnych vecí a rodiny Slovenskej republiky ako Poskytovateľom na strane jednej a Prijímateľom na strane druhej. Zmluva o NFP bude uzatvorená na základe schválenej žiadosti o poskytnutie nenávratného finančného príspevku zo dňa .......
2. Zmluvné strany deklarujú, že Prijímateľ uvedie za predpokladu, ak sa aplikuje aj schému štátnej pomoci/schému pomoci de minimis/schému /schému pomoci.
3. Partner ako jedna zo Zmluvných strán v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov v znení neskorších predpisov (ďalej len „**Zákon o EŠIF**“) a súvisiacimi právnymi dokumentmi (vrátanie Systému riadenia EŠIF a Systému finančného riadenia) súhlasí s tým, že:
4. práva a povinnosti Partnera v súvislosti s realizáciou Projektu sú upravené v tejto ZoP a z ostatných Právnych dokumentov,
5. právna úprava postavenia Prijímateľa ako Prijímateľa v rozsahu jeho práv a povinností v súvislosti s realizáciou Projektu tak, ako to vyplýva zo Zmluvy o poskytnutí NFP, sa vzťahuje aj na Partnera, ak nie je v tejto ZoP uvedené inak;
6. pojmy a výkladové pravidlá, ktoré sú definované v článku 1 prílohy č. 1 Zmluvy o poskytnutí NFP, ktorou sú všeobecné zmluvné podmienky (ďalej ako „**VZP**“), sa v plnej miere aplikujú na túto ZoP,a to pokiaľ ide o formu aj obsah, vrátane používania veľkých a malých písmen jednotlivých použitých pojmov, s cieľom zachovať jednotu a súlad oboch zmluvných vzťahov;
7. práva a povinnosti Partnera v súvislosti s realizáciou Projektu sa okrem Zmluvy o poskytnutí NFP riadia Zákonom o EŠIF, právnymi predpismi SR a právnymi aktmi EÚ a súčasne Právnymi dokumentmi, na ktoré odkazuje Zmluva o NFP; v tejto súvislosti Partner súhlasí, že všetky zmeny v Systéme riadenia EŠIF, Systéme finančného riadenia alebo v Právnych dokumentoch, z ktorých pre Prijímateľa vyplývajú práva a povinnosti alebo ich zmeny, sú záväzné aj pre Partnera v rozsahu, v akom sa na neho podľa tejto ZoP vzťahujú aj práva a povinnosti Prijímateľa, a to dňom ich Zverejnenia;
8. Zmluva o poskytnutí NFP a jej zmeny sú pre Partnera záväzné dňom nadobudnutia účinnosti.
9. ak existuje rozpor medzi úpravou práv a povinností Partnera v tejto ZoP a v Zmluve o poskytnutí NFP, má prednosť úprava v Zmluve o poskytnutí NFP pred touto ZoP, okrem úpravy v právnom predpise SR alebo právnom akte EÚ, v Systéme riadenia EŠIF a v metodických pokynoch CKO nadväzujúcich na Systém riadenia EŠIF, v Systéme finančného riadenia a v usmerneniach MF SR vydaných na vykonanie Systému finančného riadenia, ktoré majú prednosť pred úpravou v Zmluve o poskytnutí NFP a v tejto ZoP.
10. Na účely ZoP sa okrem pojmov uvedených v článku 1 VZP rozumie:

**Prijímateľom** – žiadateľ do nadobudnutia účinnosti Zmluvy o poskytnutí NFP, resp. Prijímateľ po nadobudnutí účinnosti Zmluvy o poskytnutí NFP, s ktorým Poskytovateľ uzavrie Zmluvu o poskytnutí NFP na základe Rozhodnutia o schválení žiadosti o NFP vydaného podľa § 19 ods. 8 Zákona o  EŠIF;

**Partnerom** – osoba, ktorá sa podieľa na príprave Projektu so žiadateľom a na realizácii Projektu s Prijímateľom podľa tejto ZoP alebo ktorá sa podieľa na realizácii Projektu s Prijímateľom podľa tejto ZoP;

**Poskytovateľom** – orgán, ktorý je zodpovedný za poskytnutie NFP Prijímateľovi na realizáciu Projektu v zmysle Rozhodnutia o schválení žiadosti o NFP a Zmluvy o poskytnutí NFP. V rámci OP ĽZ je Poskytovateľom IA MPSVR SR ako sprostredkovateľský orgán v nadväznosti na § 3 ods. 2 písm. f) Zákona o EŠIF;

**Zmluva o poskytnutí NFP** – právny titul, na základe ktorého sa poskytuje NFP; uzatvára sa medzi Poskytovateľom a žiadateľom, ktorého žiadosť o NFP bola schválená v konaní podľa Zákona o EŠIF a ktorý sa nadobudnutím účinnosti Zmluvy o poskytnutí NFP stáva Prijímateľom;

**v súlade s touto ZoP** – dodržanie všetkých pravidiel vyplývajúcich z tejto ZoP, vrátane všetkých dokumentov, na ktoré táto ZoP odkazuje, najmä zo Zmluvy o poskytnutí NFP, zo Zákona o  EŠIF, z právnych predpisov SR a právnych aktov EÚ, zo Systému riadenia EŠIF, zo Systému finančného riadenia alebo z Právnych dokumentov, z ktorých pre Prijímateľa vyplývajú práva a povinnosti alebo ich zmeny a ostatných Právnych dokumentov, na ktoré Zmluva o NFP odkazuje;

**OP ĽZ** – operačný program Ľudské zdroje;

**Výzva** – predstavuje výzvu na predkladanie žiadostí o NFP vyhlásenú dňa ..........., kód výzvy: ...................

**Bezodkladne** – najneskôr do siedmich pracovných dní od vzniku skutočnosti rozhodnej pre počítanie lehoty; to neplatí, ak sa v konkrétnom ustanovení tejto ZoP alebo Zmluvy o poskytnutí NFP stanovuje odlišná lehota platná pre konkrétny prípad; pre počítanie lehôt platia pravidlá uvedené v definícii Lehoty uvedené v Zmluve o poskytnutí NFP;

**Aktivita** – platí definícia uvedená v Zmluve o poskytnutí NFP s tým, že pokiaľ sa v tejto ZoP uvádza Aktivita vo vzťahu k Partnerovi, znamená to podľa kontextu aj len časť konkrétnej Aktivity Projektu v tom rozsahu, v akom realizácia príslušnej Aktivity Projektu prislúcha Partnerovi v zmysle Prílohy č. 1 tejto ZoP;

**Deň -** dňom sa rozumie pracovný deň, ak v ZoP nie je výslovne uvedené, že ide o kalendárny deň.

**Článok 2**

**Účasť Partnera na Projekte**

* + 1. ZoP je zmluvných vzťah vytvorený za účelom  zefektívniť spoluprácu medzi Partnerom a Prijímateľom pri Realizácii aktivít Projektu. Prehľad Aktivít Projektu realizovaných Partnerom, indikatívny harmonogram (časový rámec) Realizácie hlavných aktivít Projektu a podporných Aktivít realizovaných Partnerom a merateľných ukazovateľov Projektu, k dosiahnutiu ktorých Partner prispieva hlavnými Aktivitami Projektu, ktoré realizuje, ako aj ďalších podmienok v súvislosti s dosiahnutím cieľa Projektu, je uvedený v Prílohe č. 1 tejto ZoP.
    2. V nadväznosti na Zmluvu o poskytnutí NFP, v súlade s podmienkami Výzvy a touto ZoP sa Partner zaväzuje podieľať sa na Realizácii aktivít Projektu. Partner je povinný realizovať Aktivity Projektu v rozsahu Aktivít, ktoré Partnerovi prislúchajú v zmysle Prílohy č. 1 tejto ZoP, s využitím NFP:

z operačného programu: Ľudské zdroje

spolufinancovaný fondom: Európsky sociálny fond

prioritná os: ..................................

špecifický cieľ: ..................................

schéma pomoci: ..................................

(schéma štátnej pomoci/schéma pomoci de minimis/schéma pomoci)

Poskytovateľ NFP: Ministerstvo, práce, sociálnych vecí a rodiny Slovenskej republiky

Výška NFP prislúchajúca

Partnerovi: vyplývajúca z Prílohy č. 3 tejto ZoP

na dosiahnutie cieľa Projektu: naplnenie Merateľných ukazovateľov Projektu tak, ako ich definuje Príloha č. 1 ZoP, zároveň v súlade s článkom 4 ods. 1 ZoP a s odsekom 3 tohto článku 2 ZoP.

* + 1. Partner sa zaväzuje konať pri Realizácii aktivít Projektu s odbornou starostlivosťou tak, aby bola zabezpečená realizácia plánovaných Aktivít v zmysle Prílohy č. 1 tejto ZoP Riadne a Včas, a to najneskôr do uplynutia doby určenej na Realizáciu hlavných aktivít Projektu podľa uvedeného indikatívneho harmonogramu (časového rámca), a to tak, aby bol dosiahnutý cieľ Projektu.
    2. Prijímateľ sa zaväzuje, že na základe tejto ZoP poskytne Partnerovi jemu prislúchajúcu časť NFP podľa rozsahu Partnerom Realizovaných aktivít Projektu na základe Prílohy č. 1 tejto ZoP, v súlade s rozpočtom Projektu, ktorý tvorí Prílohu č. 3 tejto ZoP a za podmienok stanovených v Zmluve o poskytnutí NFP a v tejto ZoP vo výške Partnerovi prislúchajúcich oprávnených výdavkov.
    3. Prijímateľ sa zaväzuje, že poskytne Partnerovi súčinnosť v rozsahu vzťahujúcom sa na Aktivity, ktoré Partner realizuje v zmysle Prílohy č. 1 k tejto ZoP, v nadväznosti na ods. 2 tohto článku a v súlade s touto ZoP.
    4. Partner sa zaväzuje realizovať Aktivity Projektu uvedené v Prílohe č. 1 tejto ZoPspôsobompodľa odseku 3 tohto článku a uhrádzať výdavky na Realizáciu aktivít Projektu a prijať jemu prislúchajúcu časť NFP za splnenia podmienok obsiahnutých v tejto ZoP, v Zmluve o poskytnutí NFP a v Právnych dokumentoch uvedených, na ktoré Zmluva o NFP odkazuje.
    5. NFP poskytnutý v zmysle tejto ZoP je tvorený prostriedkami EÚ a štátneho rozpočtu SR, v dôsledku čoho musia byť finančné prostriedky tvoriace NFP vynaložené v súlade:
       - * v súlade so zásadou riadneho finančného hospodárenia v zmysle článku 33 Nariadenia 2018/1046,
         * s pravidlami hospodárnosti, efektívnosti, účinnosti a účelnosti,
         * s ostatnými pravidlami rozpočtového hospodárenia s verejnými prostriedkami vyplývajúcimi z § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení (ďalej len „zákon o rozpočtových pravidlách“).
    6. Zmluvné strany sú povinné zdržať sa akéhokoľvek úkonu, vrátane vstupu do záväzkovo-právneho vzťahu s treťou osobou, ktorým by došlo k porušeniu článku 107 Zmluvy o fungovaní EÚ v súvislosti s Projektom s ohľadom na skutočnosť, že poskytnuté NFP je príspevkom z verejných zdrojov.
    7. Partner berie na vedomie, že na kontrolu a audit použitia NFP, ukladanie a vymáhanie sankcií za porušenie finančnej disciplíny sa vzťahuje režim upravený v Zmluve o poskytnutí NFP, v právnych predpisoch SR a v právnych aktoch EÚ, najmä v Zákone o EŠIF, v zákone č. 523/2004 Z. z. o rozpočtových pravidlách verejnej správy v znení neskorších predpisov, v zákone č. 357/2015 Z. z. o finančnej kontrole a audite a o zmene a doplnení niektorých zákonov (ďalej len „**Zákon o finančnej kontrole a audite**“).
    8. V zmysle § 401 Obchodného zákonníka Zmluvné strany vyhlasujú, že sa predlžuje premlčacia dobu na prípadné nároky Poskytovateľa týkajúce sa a) vrátenia poskytnutého NFP alebo jeho časti alebo b) krátenia NFP alebo jeho časti, a to na 10 rokov od doby, kedy premlčacia doba začala plynúť po prvý raz.

**Článok 3**

**Vzťahy Zmluvných strán k Poskytovateľovi a ich záväzky z toho vyplývajúce**

1. Zmluvný vzťah založený touto ZoP musí byť v súlade s dokumentmi uvedenými v definícii podľa článku 1 ods. 3 písm. f) tejto ZoP. V prípade porušenia tohto záväzku môžu byť deklarované výdavky Poskytovateľom klasifikované ako Neoprávnené výdavky alebo porušenie tohto záväzku môže znamenať Nezrovnalosť spojenú s povinnosťou Prijímateľa vrátiť poskytnutý NFP alebo jeho časť a/alebo s odstúpením od Zmluvy o poskytnutí NFP podľa čl. 9 ods. 4 písm. b) VZP Zmluvy o NFP spojeného s povinnosťou Prijímateľa vrátiť poskytnutý NFP Poskytovateľovi.
2. Prijímateľ vo vzťahu k Poskytovateľovi v plnom rozsahu zodpovedá za koordináciu a riadenie Realizácie aktivít Projektu a za plnenie povinností Partnerom vyplývajúcich z jeho účasti na Projekte podľa Zmluvy o poskytnutí NFP a podľa tejto ZoP. Tým nie je dotknutá zodpovednosť Partnera voči Prijímateľovi.
3. V prípade, ak sa v tejto ZoP dohodlo, že Partner je povinný plniť voči Poskytovateľovi, vo vzťahu k Poskytovateľovi je za plnenie tohto záväzku zodpovedný Prijímateľ v celom rozsahu, bez ohľadu na povahu plnenia a záväzku, a to aj v prípade, ak ide o deliteľné plnenie a nesplnená časť sa týka iba záväzku Partnera.
4. Partner berie na vedomie, že Poskytovateľ má právo metodicky usmerňovať Partnera v súvislosti s Projektom a v nadväznosti na záväzky vyplývajúce z tejto ZoP alebo zo Zmluvy o poskytnutí NFP. Partner sa zaväzuje takéto usmernenia akceptovať a realizovať opatrenia navrhnuté Poskytovateľom, ak metodické usmernenie Poskytovateľa nie je v rozpore s dokumentmi uvedenými v definícii podľa článku 1 ods. 3 písm. f) tejto ZoP.
5. Uzatvorením tejto ZoP nie sú dotknuté práva a povinnosti Prijímateľa voči Poskytovateľovi v zmysle Zmluvy o poskytnutí NFP.

**Článok 4**

**Práva a povinnosti Zmluvných strán**

1. Partner sa uzatvorením tejto ZoP stáva spolurealizátorom Projektu, t. j. Partner zodpovedá voči Prijímateľovi za Realizáciu aktivít Projektu vo vzťahu k tým Aktivitám, ku ktorým sa zaviazal v zmysle tejto ZoP a ktoré sú špecifikované v Prílohe č. 1 ZoP, v dôsledku čoho sa v tejto častiPartner podieľa na realizácii Projektu v rozsahu práv a povinností vyplývajúcich zo Zmluvy o poskytnutí NFP. Uzatvorením tejto ZoP sa preto Partner zaväzuje všetky jemu zverené Aktivity realizovať v zmysle Projektu a za podmienok podľa tejto ZoP a znáša aj s tým súvisiacu zodpovednosť. Zodpovednosť Prijímateľa voči Poskytovateľovi za splnenie podmienok súvisiacich s Realizáciou aktivít Projektu, za účasti Partnera podľa tejto ZoP a Zmluvy o poskytnutí NFP, týmto nie je dotknutá.
2. Partner súhlasí s tým, že Prijímateľ zastupuje Partnera v rámci realizácie   a to konkrétne vo veciach:
   1. voči Poskytovateľovi vo všetkých otázkach, ak sa výslovne Prijímateľ, Partner a Poskytovateľ nedohodnú inak,
   2. voči tretím osobám pri riadení a organizácii finančných tokov v súvislosti s poskytnutým NFP, a to podľa podmienok tejto ZoP a v súlade so Zmluvou o poskytnutí NFP.

Predchádzajúce dojednanie uvedené v tomto odseku 3 sa nevzťahuje na komunikáciu  Partnera s Dodávateľmi, ani na samotné uzatváranie zmlúv jednotlivými Partnera s Dodávateľmi.

1. Partner sa zaväzuje:
   1. akceptovať Prijímateľa ako subjekt zodpovedný aj za koordináciu Projektu v rozsahu jeho práv, oprávnení, a z toho vyplývajúcich povinností voči Poskytovateľovi a Partnerovi podľa tejto ZoP,
   2. akceptovať a realizovať usmernenia a pokyny Prijímateľa a usmernenia Poskytovateľa vo vzťahu k Realizácii aktivít Projektu a jeho finančnému riadeniu, ak usmernenia a pokyny Prijímateľa alebo usmernenia Poskytovateľa nie sú v rozpore s dokumentmi uvedenými v definícii podľa článku 1 ods. 3 písm. f) tejto ZoP. Na takýto rozpor je Partner povinný upozorniť Prijímateľa Bezodkladne po doručení usmernenia a pokynu, inak sa má za to, že s ich obsahom súhlasí a zaväzuje sa podľa nich postupovať bez výhrad,
   3. zabezpečiť riadenie jemu prislúchajúcich Aktivít Projektu, ak to vyplýva z Prílohy č. 1 tejto ZoP. Preukázať zápis do registra partnerov verejného sektora v zmysle zákona č. 315/20016 Z. z. o registri partnerov verejného sektora v znení neskorších predpisov, ak sa na neho takáto povinnosť vzťahuje.
   4. vykonať pre Prijímateľa všetky potrebné úkony súvisiace s realizáciou jemu prislúchajúcich Aktivít Projektu podľa Prílohy č. 1 tejto ZoP v súlade s touto ZoP, Zmluvou o poskytnutí NFP, dokumentmi uvedenými v definícii podľa článku 1 ods. 3 písm. f) tejto ZoP a usmerneniami Poskytovateľa a Prijímateľa tak, aby Riadne a Včas splnil všetky svoje záväzky a súčasne, aby umožnil Prijímateľovi splniť všetky povinnosti vyplývajúce pre neho z tejto ZoP a zo Zmluvy o poskytnutí NFP.
   5. zúčastňovať sa na rokovaniach v súvislosti s realizáciou Projektu podľa požiadaviek Prijímateľa,
   6. poskytnúť Prijímateľovi všetky relevantné dokumenty a nevyhnutnú súčinnosť pri príprave a realizácii Projektu a pri plnení povinností Prijímateľa vyplývajúcich mu zo Zmluvy o poskytnutí NFP.
2. Za predpokladu, že Prijímateľ realizuje Aktivity projektu spolu s viacerými Partnermi, títo sú si povinní navzájom poskytnúť súčinnosť, konkrétne na základe požiadavky, ktorú adresuje jeden Partner druhému Partnerovi, v rozsahu jeho požiadavky a v požadovanej forme, ak nejde o šikanózny výkon práva, a to najneskôr do 15 dní od doručenia požiadavky, ak v požiadavke nie je stanovená iná primeraná lehota.
3. Prijímateľ sa zaväzuje:
   1. zabezpečiť prípravu, riadenie a koordináciu realizácie Projektu a poskytnutie NFP Partnerovi v súlade s ustanoveniami tejto ZoP, ustanoveniami Zmluvy o poskytnutí NFP, usmerneniami a pokynmi Poskytovateľa, v dôsledku čoho má Prijímateľ aj postavenie koordinátora Projektu,
   2. organizačno-technicky a personálne zabezpečiť procesy riadenia realizácie Projektu,
   3. poskytovať Partnerovi informácie o Projekte, ktoré majú alebo by mohli mať vplyv na realizáciu Aktivít Projektu Partnerom,
   4. v nadväznosti na čl. 1 ods. 2 písm. e) ZoP oboznámiť Partnera s návrhom zmeny Zmluvy o poskytnutí NFP pred nadobudnutím platnosti zmeny Zmluvy o poskytnutí NFP a informovať Partnera o jej zverejnení najneskôr v deň, kedy zmena Zmluvy o poskytnutí NFP nadobudne účinnosť,
   5. zabezpečiť prípravu, riadenie a koordináciu realizácie Projektu a poskytnutie NFP Partnerovi v súlade s ustanoveniami tejto ZoP, ustanoveniami Zmluvy o poskytnutí NFP, usmerneniami a pokynmi Poskytovateľa, v dôsledku čoho má Prijímateľ aj postavenie koordinátora Projektu,
   6. organizačno-technicky a personálne zabezpečiť procesy riadenia realizácie Projektu,
   7. poskytovať Partnerovi informácie o Projekte, ktoré majú alebo by mohli mať vplyv na realizáciu Aktivít Projektu Partnerom.
   8. v nadväznosti na čl. 1 ods. 2 písm. e) ZoP oboznámiť Partnera s návrhom zmeny Zmluvy o poskytnutí NFP pred nadobudnutím platnosti zmeny Zmluvy o poskytnutí NFP a informovať Partnera o jej zverejnení najneskôr v deň, kedy zmena Zmluvy o poskytnutí NFP nadobudne účinnosť. Bezodkladne predložiť Partnerovi Zmluvu o poskytnutí NFP a jej zmeny, resp. informáciu o ich zverejnení, usmernenia a pokyny Poskytovateľa v súvislosti s Projektom Bezodkladne po tom, ako boli doručené Prijímateľovi, a to spôsobom dohodnutým v tejto ZoP pre komunikáciu Zmluvných strán, pričom zmena Zmluvy o poskytnutí NFP zahŕňa aj zmenu Projektu, ktorý sa realizuje na právnom základe Zmluvy o poskytnutí NFP,
   9. na požiadanie Partnera predložiť jeho požiadavku, dopyt alebo iný právny úkon Poskytovateľovi a v rámci vlastných možností vyplývajúcich zo Zmluvy o poskytnutí NFP zabezpečiť ich vybavenie,
   10. Informovať každého Partnera o realizácii Aktivít Projektu prostredníctvom partnerských zmlúv, takým spôsobom, aby bol zabezpečený plynulý priebeh realizácie Aktivít projektu (v rámci zabezpečenia súčinnosti medzi jednotlivými Partnermi Projektu.
4. Prijímateľ je povinný kontrolovať dodržiavanie povinností Partnera vo vzťahu k Projektu, najmä vykonávať kontrolu dodržiavania rozpočtu a harmonogramu Projektu, vrátane harmonogramu finančnej realizácie Projektu, ako aj všetky ostatné podmienky a povinnosti, ktoré vyplývajú Partnerovi z plnenia tejto ZoP a zo Zmluvy o poskytnutí NFP a Partner je povinný vykonať všetky kroky k umožneniu výkonu takejto kontroly.
5. V prípade, ak Prijímateľ zistí, že Partner nerealizuje jemu zverené Aktivity podľa tejto ZoP Riadne a Včas, Prijímateľ môže:
   1. navrhnúť zmenu tejto ZoP, predmetom ktorej je nový obsah Prílohy č. 1 tejto ZoP, vrátane s tým súvisiacej úpravy výšky finančných prostriedkov identifikovanej v rámci Prílohy č. 3 tejto ZoP; alebo
   2. v prípade, ak porušenie povinností Partnera zv tejto ZoP je podstatným porušením tejto ZoP alebo predstavuje iný dôvod na odstúpenie od tejto ZoP ( v zmysle tejto ZoP alebo Obchodného zákonníka) Prijímateľ je oprávnený odstúpiť od tejto ZoP.

**Článok 5**

**Komunikácia Zmluvných strán a doručovanie**

1. Zmluvné strany sa dohodli, že ich vzájomná komunikácia súvisiaca s touto ZoP si pre svoju záväznosť vyžaduje písomnú formu v listinnej podobe, ak sa nedohodnú inak, alebo nedôjde k uplatneniu práva Prijímateľa podľa ods. 3 tohto článku. V rámci vzájomnej komunikácie sú Zmluvné strany povinné uvádzať ITMS2014+ kód Projektu a názov Projektu podľa článku 1 tejto ZoP. Zmluvné strany sa zaväzujú, že budú pre vzájomnú písomnú komunikáciu v listinnej podobe používať poštové adresy a ak nie sú odlišné od adresy sídla, tak adresu sídla, uvedené v záhlaví tejto ZoP, ak nedošlo k oznámeniu zmeny príslušnej adresy. Zmluvné strany sa dohodli, že písomná forma komunikácie v listinnej podobe sa bude uskutočňovať najmä prostredníctvom doporučeného doručovania zásielok alebo obyčajného doručovania prostredníctvom poštovej prepravy.
2. Zmluvné strany sú povinní navzájom oznámiť zmenu kontaktných údajov Bezodkladne po tom, odkedy nastala táto zmena.
3. Prijímateľ môže určiť, že vzájomná komunikácia súvisiaca s touto ZoP bude prebiehať elektronicky prostredníctvom e-mailu a zároveň môže určiť aj podmienky takejto komunikácie. Aj v rámci týchto foriem komunikácie sú Členovia partnerstva povinní uvádzať ITMS2014+ kód Projektu a názov Projektu podľa článku 1 tejto ZoP.
4. Zmluvné strany sa výslovne dohodli, že pokiaľ ide o určenie momentu doručenia:
5. elektronickej správy, použije sa úprava obsiahnutá v článku 4 ods. 4.6 Zmluvy o NFP a
6. oznámení, výziev, žiadostí alebo iných dokumentov zasielaných Zmluvnej strane v písomnej forme v listinnej podobe, sa za deň doručenia v prípade ich osobného doručenia považuje deň fyzického doručenia. V prípade zasielania dokumentov poštovou prepravou alebo kuriérom sa za deň doručenia dokumentu považuje deň, kedy bol dokument doručený Zmluvnej strane, ktorá je adresátom. V prípade, ak adresát nebol doručovateľom na mieste doručenia zastihnutý, sa dokument považuje za doručený v deň, keď došlo k uplynutiu úložnej (odbernej) lehoty písomnosti zasielanej poštovou prepravou, najneskôr však v deň, keď došlo k vráteniu písomnosti späť odosielateľovi (bez ohľadu na prípadnú poznámku „adresát neznámy“); v prípade odopretia prevzatia dokumentu Zmluvnou stranou, ktorý je adresátom,  sa za deň doručenia považuje deň odopretia prijatia tohto dokumentu.
7. Partner zodpovedá za riadne označenie poštovej schránky na účely písomnej komunikácie.
8. Zmluvné strany sa dohodli, že vzájomná oficiálna komunikácia bude prebiehať v slovenskom jazyku, t.j. dokumenty vyhotovené pre Realizácii Projektu budú vyhotovené v slovenskom jazyk, alebo bude vypracovaný úradný preklad do slovenského jazyka.

**Článok 6**

**Informovanie**

1. Pri plnení povinnosti zaistiť informovanie verejnosti počas realizácie aktivít Projektu podľa odseku 1 sa Partner zaväzuje postupovať v súlade s Manuálom pre informovanie a komunikáciu pre prijímateľov v rámci EŠIF - OP Ľudské zdroje, pričom je povinný najmä:
2. zabezpečiť informovanosť všetkých účastníkov aktivít Projektu o tom, že projekt je spolufinancovaný z Európskeho sociálneho fondu (ESF) na základe Operačného programu Ľudské zdroje;
3. pre verejnosť vydať jasnú správu o tom, že projekt bol podporený na základe Operačného programu Ľudské zdroje spolufinancovaného z ESF;
4. zabezpečiť, aby každý dokument, vrátane prezenčnej listiny a certifikátu o absolvovaní aktivity a iných dokumentov týkajúcich sa projektu, obsahoval logo ESF s odkazom na Európsku úniu a logo OP ĽZ a vyhlásenie o tom, že operačný program Ľudské zdroje, na základe ktorého sa projekt realizuje, je spolufinancovaný z ESF;
5. Partner súhlasí, že Prijímateľ bude vystupovať ako zástupca Zmluvných strán pre médiá a ich hovorca, Partner je oprávnený komunikovať s tretími osobami v rozsahu Realizácie jemu prislúchajúcich Aktivít Projektu podľa tejto ZoP, Zmluvy o poskytnutí NFP a pokynov Prijímateľa, ak sa Zmluvné strany nedohodnú inak.

**Článok 7**

**Obstarávanie služieb, tovarov a stavebných prác Partnerom**

* 1. Partner má právo zabezpečiť dodanie služieb, tovarov a stavebných prác potrebných na Realizáciu aktivít Projektu a súčasne je povinný dodržiavať princípy nediskriminácie, rovnakého zaobchádzania, transparentnosti, proporcionality ako aj princípy hospodárnosti, efektívnosti, účinnosti a účelnosti pri nakladaní s NFP.
  2. Partner je povinný postupovať pri zadávaní zákaziek na dodanie služieb, tovarov a stavebných prác potrebných na Realizáciu jemu prislúchajúcich aktivít Projektu (podľa prílohy č. 1ZoP), ako aj pri zmenách týchto zákaziek v súlade:
  3. so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“),
  4. s postupmi uvedenými v článku 3 VZP, pričom na Partnera sa primerane vzťahujú uvedené práva a povinnosti Prijímateľa

tak, aby boli dodržané postupy a lehoty na výkon finančnej kontroly obstarávania služieb, tovarov, stavebných prác a súvisiacich postupov stanovených zákonom o verejnom obstarávaní, ktoré vyplývajú pre Prijímateľa z článku 3 VZP.

Ak sa ustanovenia Zákona o verejnom obstarávaní na Partnera alebo danú zákazku nevzťahujú, je Partner povinný postupovať pri zadávaní zákaziek podľa pravidiel upravených v Metodickom pokyne CKO na programové obdobie 2014 – 2020 č. 12 k zadávaniu zákaziek nespadajúcich pod zákon o verejnom obstarávaní. Partner je povinný pri zadávaní zákaziek s nízkou hodnotou podľa § 117 Źákona o verejnom obstarávaní postupovať spôsobom upraveným v príslušnej kapitole Systému riadenia EŠIF. Partner je povinný postupovať pri zadávaní zákaziek v hodnote nad 5000 EUR podľa postupov upravených v Metodickom pokyne CKO na programové obdobie 2014 – 2020 č. 14 k zadávaniu zákaziek v hodnote nad 5 000 EUR v platnom znení.

* 1. Partner je povinný zaslať Prijímateľovi dokumentáciu z obstarávania tovarov, služieb, stavebných prác a súvisiacich postupov v plnom rozsahu, ak Prijímateľ neurčí inak, a to vo forme overenej kópie dokumentácie súhlasiacej s originálmi dokumentácie. Overenie sa vykoná tak, že každá listina alebo pevne zviazaný súbor listín bude obsahovať vytlačený alebo napísaný názov Partnera a podpis štatutárneho orgánu Partnera alebo ním poverenej osoby a text „*kópia súhlasí s originálom*“.
  2. Prijímateľ je oprávnený požadovať od Partnera aj inú dokumentáciu z obstarávania tovarov, služieb, stavebných prác a súvisiacich postupov, ak je to potrebné na riadny výkon činnosti Poskytovateľa alebo Prijímateľa a Partner sa zaväzuje Prijímateľovi túto dokumentáciu v stanovenom termíne poskytnúť.
  3. Partner predkladá dokumentáciu v listinnej podobe, ak Prijímateľ neurčí inak. Partner súčasne s dokumentáciou predkladá Prijímateľovi aj **čestné vyhlásenie**, v ktorom identifikuje Projekt a predmetné obstarávanie služieb, tovarov a stavebných prác alebo iných postupov. Súčasťou tohto čestného vyhlásenia je súpis celej predkladanej dokumentácie a vyhlásenie, že predkladaná dokumentácia je úplná, kompletná a je totožná s originálom dokumentácie obstarávania služieb, tovarov, stavebných prác alebo iných postupov. Súčasne Partner v čestnom vyhlásení vyhlási, že si je vedomý, že na základe predloženej dokumentácie vykoná Poskytovateľ finančnú kontrolu a jej závery podľa článku 3 VZP. Pri dopĺňaní dokumentácie predkladanej Prijímateľovi platí rovnako povinnosť predkladania čestného vyhlásenia podľa tohto odseku.
  4. V prípade, ak Partner nepredloží čestné vyhlásenie podľa odseku 6 tohto článku ZoP, Prijímateľ ho vyzve, aby tak vykonal, a súčasne mu stanoví lehotu na predloženie. V prípade, ak Partner čestné vyhlásenie napriek výzve Prijímateľa nepredloží, ide o podstatné porušenie povinnosti zo strany Partnera.

**Článok 8**

**Realizácia aktivít Projektu a povinnosť Partnera**

**poskytovať informácie o Realizácii aktivít Projektu**

1. Partner je realizátorom jednotlivých Aktivít Projektu v zmysle Prílohy č. 1 tejto ZoP spôsobom vyplývajúcim najmä zo základných záväzkov, ktoré pre neho vyplývajú z článkov 2 až 4 tejto ZoP.
2. Partner je povinný písomne informovať Prijímateľa o začatí realizácie jeho prvej hlavnej Aktivity Projektu v nadväznosti na definíciu Začatia realizácie hlavných aktivít Projektu podľa Zmluvy o poskytnutí NFP, a to predložením Hlásenia o začatí realizácie hlavných aktivítProjektu (Príloha č. 4 ZoP) (ďalej ako „Hlásenie“) do 5 dníodo dňa začatia realizácie jeho prvej hlavnej Aktivity Projektu. Hlásenie Partner predkladá iba raz pri začatí jeho prvej hlavnej Aktivity Projektu. Na začatie realizácie prvej Aktivity Projektu sa podporne vzťahujú ustanovenia obsiahnuté v článku 1 ods. 3 (pojmy) a v článku 8 ods. 2 VZP.
3. Pre pozastavenie Realizácie aktivít Projektu, a tým spôsobenie prípadného predĺženia Realizácie aktivít Projektu, sa použijú ustanovenia článku 8 ods. 3 a nasl. VZP s tým, že na Partnera sa primerane vzťahujú uvedené práva a povinnosti Prijímateľa. V tejto súvislosti sa Zmluvné strany dohodli, že:
4. Partner berie na vedomie, že Poskytovateľ je v zmysle článku 8 ods. 6 písm. a), b) a d) a ods. 7 VZP oprávnený pozastaviť poskytovanie NFP v prípade, ak dôjde k porušeniu povinností vyplývajúcich zo Zmluvy o poskytnutí NFP bez ohľadu na skutočnosť, či k porušeniu povinnosti došlo konaním alebo opomenutím Prijímateľa alebo Partnera, resp. v prípade začatia trestného stíhania za skutok súvisiaci s Projektom, vznesením obvinenia voči Prijímateľovi, Partnerovi a osobám konajúcim v ich mene; v prípade, ak Poskytovateľ pozastaví z dôvodov na strane Partnera poskytovanie NFP v zmysle VZP, porušujúci Partner je zodpovedný za náhradu škody voči Prijímateľovi, ktorá mu takýmto pozastavením poskytovania NFP vznikla.
5. vo vzťahu k právu na pozastavenie Realizácie aktivít Projektu patriacich Prijímateľovi podľa článku 8 ods. 3 až 5 VZP nie je Partner oprávnený priamo toto právo uplatniť voči Poskytovateľovi, ale je povinný Bezodkladne po splnení dôvodov na pozastavenie realizácie jemu prislúchajúcich Aktivít Projektu komplexne informovať Prijímateľa, spolu s doručením podkladovej dokumentácie vyžadovanej podľa VZP, aby toto právo mohol Prijímateľ uplatniť voči Poskytovateľovi v súlade s podmienkami vyplývajúcimi zo Zmluvy o poskytnutí NFP. V prípade, ak napriek splneniu povinnosti podľa predchádzajúcej vety zo strany Partnera, Prijímateľ neuplatní svoje právo podľa 8 ods. 3 až 5 VZP, zodpovedá voči Partnerovi za prípadnú škodu, ktorá Partnerovi týmto opomenutím vznikla.
6. Partner je zodpovedný za presnosť, správnosť, pravdivosť a úplnosť všetkých informácií poskytovaných Prijímateľovi.
7. Partner je povinný počas trvania tejto ZoP:
8. s cieľom plniť povinnosti Prijímateľa podľa článku 4 VZP písomne predkladať Prijímateľovi informácie o Realizácii aktivít Projektu, za ktoré zodpovedá Partner, vo vzťahu k monitorovacím správam, k doplňujúcim monitorovacím údajom k žiadostiam o platbu a ďalším informáciám v rozsahu, vo formáte a k termínu určených Prijímateľom, ktorý musí byť Partnerovi oznámený tak, aby mal aspoň 7 dní na splnenie tejto povinnosti,
9. predkladať Prijímateľovi informácie o začatí a ukončení realizácie každej jemu prislúchajúcej Aktivity Projektu podľa článku 4 ods. 8 VZP,
10. Bezodkladne písomne informovať Prijímateľa o začatí a ukončení akéhokoľvek súdneho, exekučného, konkurzného, reštrukturalizačného, trestného alebo správneho konania voči Partnerovi, o vzniku a zániku prípadov Okolností vylučujúcej zodpovednosť, o všetkých zisteniach oprávnených osôb na výkon kontroly/auditu, prípadne iných kontrolných orgánov, ako aj o iných skutočnostiach, ktoré majú alebo môžu mať vplyv na Realizáciu aktivít Projektu a/alebo na povahu a cieľ Projektu,
11. Prijímateľ je zodpovedný za celkovú sumarizáciu a konsolidáciu údajov od Partnera a za správne a včasné predloženie monitorovacích údajov/správ a ďalších údajov potrebných na monitorovanie Projektu Poskytovateľovi podľa článku 4 VZP a metodického pokynu CKO č. 15 k monitorovaniu projektov.
12. Partner sa zaväzuje vykonávať Realizáciu aktivít Projektu, ktoré mu prislúchajú, tak, aby svojou činnosťou dosiahol cieľové hodnoty Merateľných ukazovateľov Projektu tak, ako vyplývajú z Prílohy č. 1 tejto ZoP. Na zmeny v cieľových hodnotách Merateľných ukazovateľov Projektu sa primerane vzťahuje režim a postup uvedený v čl. 6 ods. 6.6 Zmluvy o NFP, vrátane následkov nedosahovania plánovaných cieľových hodnôt Merateľných ukazovateľov Projektu vo vzťahu k finančnému plneniu NFP; v takom prípade má Prijímateľ právo vymáhať poskytnuté NFP od Partnera.

**Článok 9**

**Oprávnené výdavky Partnera a povinné spolufinancovanie**

1. Oprávnenými výdavkami Partnera sú všetky výdavky, ktoré sú nevyhnutné na Realizáciu aktivít Projektu uvedených v Prílohe č. 1 tejto ZoP, ak spĺňajú všetky podmienky definované v článku 14 ods. 1 VZP a sú súčasťou rozpočtu Partnera, ktorý tvorí Prílohu č. 3 tejto ZoP.
2. Partner berie na vedomie na vedomie, že NFP poskytuje Poskytovateľ výhradne Prijímateľovi ako Prijímateľovi pri splnení podmienok definovaných v Zmluve o poskytnutí NFP.
3. Partner berie na vedomie, že v prípade, ak výdavok nespĺňa podmienky oprávnenosti podľa článku 14 VZP, takéto Neoprávnené výdavky nie sú spôsobilé na úhradu z NFP v rámci Žiadosti o platbu podanej Prijímateľom Poskytovateľovi. Ak vo zvyšnej časti bude Žiadosť o platbu schválená, suma požadovaná na preplatenie bude znížená o výšku Neoprávnených výdavkov. Ak nesplnenie podmienok oprávnenosti výdavkov podľa článku 14 VZP zistí osoba oprávnená na výkon kontroly/auditu uvedená v článku 12 ods. 1 VZP, Prijímateľ je povinný vrátiť NFP alebo jeho časť zodpovedajúcu takto vyčísleným Neoprávneným výdavkom v súlade s článkom 10 VZP pri rešpektovaní výšky intenzity vzťahujúcej sa na príspevok v plnej výške, a to bez ohľadu na skutočnosť, že pôvodne mohli byť tieto výdavky klasifikované ako Oprávnené výdavky alebo Schválené oprávnené výdavky. Všeobecné pravidlo týkajúce sa opakovanej kontroly/auditu uvedené v článku 12 ods. 9 VZP sa vzťahuje aj na zmenu výdavkov z Oprávnených výdavkov/Schválených oprávnených výdavkov na Neoprávnené výdavky.
4. V zmysle Zmluvy o poskytnutí NFP a za podmienok tejto ZoP (najmä čl. 13 ZoP) Prijímateľ poskytuje príslušnú časť NFP Partnerovi, a to výlučne na financovanie oprávnených výdavkov, tak ako ich stanovil Poskytovateľ aj v nadväznosti na ods. 3 tohto článku, pričom Oprávnené výdavky sú potvrdené podkladmi predkladanými so Žiadosťou o platbu Partnera vyžadovanými podľa spôsobu financovania v zmysle tejto ZoP (čl. 13 ZoP). Konečná výška časti NFP pre Partnera je daná výškou skutočne vynaložených, odôvodnených a riadne preukázaných schválených oprávnených výdavkov, ak relevantné v súlade s pravidlami stanovenými pre zjednodušené vykazovanie výdavkov, po aplikácii príslušnej intenzity pomoci, maximálne však do výšky, do ktorej budú jednotlivé výdavky schválené Poskytovateľom, pričom maximálna schválená výška NFP nesmie byť prekročená.
5. Partner sa zaväzuje spolufinancovať jemu prislúchajúce aktivity Projektu v rozsahu podľa výzvy a súčasne sa zaväzuje predložiť doklady o spolufinancovaní, ak o ich predloženie Prijímateľ požiada, a to v súlade s predpokladaným rozpočtom Projektu, ktorý tvorí Prílohu č. 3 tejto ZoP.
6. Partner sa zaväzuje, že nebude požadovať dotáciu, príspevok, grant alebo inú formu pomoci na realizáciu aktivít Projektu uvedených v prílohe č. 1 tejto ZoP, na ktoré je poskytovaný NFP v zmysle tejto ZoP, a ktorá by predstavovala dvojité financovanie alebo spolufinancovanie tých istých výdavkov zo zdrojov iných rozpočtových kapitol štátneho rozpočtu SR, štátnych fondov alebo zdrojov EÚ. V prípade porušenia uvedenej povinnosti je Prijímateľ oprávnený žiadať od Partnera vrátenie NFP alebo jeho časti a Partner je povinný vrátiť NFP alebo jeho časť v súlade s článkom 12 tejto ZoP.

**Článok 10**

**Vlastníctvo a použitie výstupov**

1. Partner sa zaväzuje, že počas Realizácie Projektu a obdobia udržateľnosti Projektu bude majetok nadobudnutý z NFP v zmysle definície uvedenej v čl. 6 VZP (ďalej len „**Majetok nadobudnutý z NFP**“) používať výlučne pri výkone činnosti v rámci Projektu v súlade so Zmluvou o poskytnutí NFP, na ktorý bol NFP poskytnutý, a budú dodržané aj ostatné povinnosti vyplývajúce z článku 6 ods. 1 a 2 VZP. Na ostatné vzťahy Partnera k majetku nadobudnutému z NFP sa primerane uplatnia všetky povinnosti a sankcie vzťahujúce sa na Prijímateľa, ktoré vyplývajú z článku 6 VZP.

**Článok 11**

**Kontrola/audit**

1. Článok 12 VZP sa v plnej miere vzťahuje aj na úpravu práv a povinností Partnera vo vzťahu ku kontrole/auditu ním realizovanej časti Projektu. Práva a povinnosti, ktoré prislúchajú v zmysle článku 12 VZP Prijímateľovi (Prijímateľovi), prislúchajú podľa tejto ZoP Partnerovi.
2. Partner je povinný umožniť výkon kontroly/auditu zo strany ktorejkoľvek z oprávnených osôb uvedených v článku 12 ods. 1 VZP a odseku 2 tohto článku, pričom sa zaväzuje oprávneným osobám umožniť kontrolu v požadovanom rozsahu, poskytnúť im požadovanú súčinnosť, zabezpečiť prítomnosť osôb zodpovedných za realizáciu aktivít projektu, vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu Projektu.
3. Partner berie na vedomie, že oprávnené osoby uvedené v článku 12 ods. 1 VZP a odseku 2 tohto článku sú oprávnené vykonať kontrolu projektu podľa článku 12 VZP kedykoľvek počas účinnosti tejto ZoP až do uplynutia lehôt uvedených v článku 7 ods. 7.2 zmluvy.
4. Osoby oprávnené na výkon kontroly/auditu uvedené v článku 12 ods. 1 VZP a odseku 2 tohto článku majú práva a povinnosti upravené najmä v Zákone o finančnej kontrole a audite.
5. Partner je povinný prijať opatrenia na nápravu nedostatkov zistených kontrolou/auditom v zmysle správy/iného výstupného dokumentu z kontroly/auditu v lehote stanovenej oprávnenými osobami na výkon kontroly/auditu. Prijímateľ je zároveň povinný zaslať osobám oprávneným na výkon kontroly/auditu a vždy aj Poskytovateľovi, ak nie je v konkrétnom prípade osobou vykonávajúcou kontrolu/audit, písomnú správu o splnení opatrení prijatých na nápravu zistených nedostatkov Bezodkladne po ich splnení .

**Článok 12**

**Vysporiadanie finančných vzťahov a ochrana finančných záujmov EÚ**

* 1. Partner je povinný vrátiť poskytnutý NFP alebo jeho časť Prijímateľovi, ak nastanú dôvody týkajúce sa tých aktivít projektu, za ktoré zodpovedá Partner v zmysle prílohy č. 1 tejto ZoP, pre ktoré je analogicky Prijímateľ povinný vrátiť NFP alebo jeho časť Poskytovateľovi podľa článku 10 VZP. To znamená, že na vysporiadanie finančných vzťahov, postup a spôsob tohto vysporiadania, sa primerane použijú ustanovenia článku 10 VZP, a na Partnera sa primerane vzťahujú všetky povinnosti Prijímateľa v zmysle článku 10 VZP a tieto povinnosti sú povinnosťami Partnera voči Prijímateľovi, Poskytovateľovi a voči iným oprávneným osobám uvedeným v tejto ZoP a/alebo v Zmluve o poskytnutí NFP,
  2. V prípade, ak zo strany Partnera dôjde k použitiu NFP alebo jeho časti v rozpore s touto ZoP, Zmluvou o poskytnutí NFP alebo právnymi predpismi SR a/alebo právnymi aktmi EÚ, Partner sa zaväzuje bez osobitnej žiadosti vrátiť celkovú sumu finančných prostriedkov takto použitých Prijímateľovi, a to do **pätnástich dní** nasledujúcich po dni, keď zistí ich protiprávne použitie, najneskôr však do **desiatich dní** nasledujúcich po dni, keď bude doručená výzva na vrátenie jemu poskytnutého NFP alebo jeho časti zo strany Prijímateľa. Vo výzve je Prijímateľ povinný Partnerovi vyčísliť presnú sumu poskytnutého NFP, ktorú je Partner povinný vrátiť a číslo účtu, na ktoré je Partner povinný túto sumu uhradiť. Právo na náhradu škody týmto nie je dotknuté. Partner je povinný vrátiť poskytnutú časť NFP Prijímateľovi aj v prípade, ak sa rozhodnutím súdu preukáže spáchanie trestnej činnosti, ovplyvňovanie hodnotiteľov, alebo porušovanie zákazu konfliktu záujmov. V prípade, ak Partner nevráti požadovanú časť NFP v celej výške a v lehote špecifikovanej vo výzve Prijímateľa, je Prijímateľ oprávnený uplatniť voči Partnerovi zmluvnú pokutu vo výške 0,1 % z požadovanej a nevrátenej časti NFP v zmysle zaslanej výzvy Prijímateľa za každý, aj začatý deň omeškania s jej vrátením.
  3. Partner je v súlade s § 37 ods. 2 Zákona o  EŠIF povinný predchádzať vzniku Nezrovnalostí a ak vzniknú, je povinný Bezodkladne prijať nápravné opatrenia v súlade s Právnymi dokumentmi upravujúcimi riešenie Nezrovnalostí. Partner si je vedomý práva Poskytovateľa pozastaviť poskytovanie NFP pre Projekt v súlade s § 7 ods. 6 Zákona o EŠIF, v dôsledku čoho si je vedomý, že v prípade využitia uvedeného práva Poskytovateľom Partnerovi nevznikajú voči Prijímateľovi, ani voči Poskytovateľovi žiadne nároky v súvislosti s touto ZoP.

**Článok 13**

**Účty a platby**

**(pravidlá finančných operácií)**

1. Partner predkladá účtovné doklady a podpornú dokumentáciu k žiadosti o platbu zahŕňajúcej výdavky Partnera v rozsahu podľa ustanovení Zmluvy o poskytnutí NFP Prijímateľovi, a to predovšetkým elektronicky. Súčasťou dokumentácie k ŽoP Partnera sú aj doplňujúce monitorovacie údaje za Aktivity Projektu, ktoré realizuje Partner. Prijímateľ oznamuje Partnerovi termíny na predloženie žiadosti o platbu Poskytovateľovi, pričom je oprávnený stanoviť Partnerovi lehotu, v ktorej má Partner predložiť za seba dokumentáciu k žiadosti o platbu Partnera. Žiadosť o platbu zahŕňajúcu výdavky Partnera predkladá Poskytovateľovi Prijímateľ.
2. Jednotlivé výdavky musia byť jednoznačné a nezameniteľne. Ak Partner požaduje zaradenie jednotlivého výdavku do žiadosti o platbu, je povinný doručiť všetky potrebné podklady vyžadované touto ZoP a Zmluvou o poskytnutí NFP. Ak je dokumentácia k žiadosti o platbu Partnera úplná, Prijímateľ je povinný predložiť žiadosť o platbu zahŕňajúcu výdavky Partnera Poskytovateľovi, v opačnom prípade vyzve Partnera na jej doplnenie, a to v lehote do 5 dní odo dňa jej doručenia.
3. Prijímateľ prevedie príslušnú časť NFP Partnerovi na základe uplatnených výdavkov podľa príslušnej dokumentácie k žiadosti o platbu Partnera a podľa schválených oprávnených výdavkov Poskytovateľom. S týmto cieľom si Partner zriadi vlastný osobitný účet pre projekt, ktorý je špecifikovaný v prílohe č. 2 tejto ZoP.
4. V súvislosti s realizáciou aktivít projektu je Partner povinný prijímať platby a realizovať platby výlučne prostredníctvom svojich účtov, uvedených v prílohe č. 2 tejto ZoP, ak Poskytovateľ alebo Prijímateľ neodsúhlasí iný spôsob.
5. Partner je povinný udržiavať osobitný účet zriadený a nesmie účet zrušiť až do doby finančného ukončenia Projektu.
6. Po schválení žiadosti o platbu a pripísaní peňažných prostriedkov na účet Prijímateľa je Prijímateľ povinný v lehote 3 dní previesť peňažné prostriedky Partnerovi na jeho osobitný účet špecifikovaný v prílohe č. 2tejto ZoP, pokiaľ sa Prijímateľ a Partner nedohodnú inak.
7. Použitie platby je Partner povinný vyúčtovať Prijímateľovi, a to podľa ustanovení Zmluvy o poskytnutí NFP. Spolu so zúčtovaním platby predkladá Partner Prijímateľovi aj dokumenty vyžadované podľa ustanovení Zmluvy o poskytnutí NFP, a to v potrebnom počte rovnopisov tak, aby dva rovnopisy mohli byť Prijímateľom predložené spolu so žiadosťou o platbu Poskytovateľovi, tretí rovnopis si ponechá Prijímateľ a štvrtý rovnopis si ponechá Partner. V prípade, že povaha dokumentu neumožňuje vyhotoviť viac rovnopisov, Partner predkladá ním overenú kópiu s vytlačeným alebo napísaným názvom Partnera a podpisom štatutárneho orgánu Partnera alebo ním splnomocnenej osoby.
8. Na podmienky financovania realizácie projektu sa podľa spôsobu financovania primerane vzťahujú ustanovenia Zmluvy o poskytnutí NFP a príslušnej časti Systému finančného riadenia.

**Článok 14**

**Zmena v subjekte Partnera**

1. K zmene v subjekte Partnera môže dôjsť len s prechádzajúcim písomným súhlasom Poskytovateľa postupom analogicky podľa článku 6 ods. 6.3 Zmluvy o NFP a v súlade s touto ZoP.

**Článok 15**

**Trvanie, zmena a ukončenie Zmluvy o partnerstve**

1. Táto ZoP je uzatvorená na dobu určitú najneskôr na dobu, na ktorú sa uzatvára Zmluva o NFP.
2. Partner je povinný oznámiť Prijímateľovi písomne všetky zmeny alebo skutočnosti, ktoré majú negatívny vplyv na plnenie jeho povinností podľa tejto ZoP alebo na realizáciu aktivít projektu podľa prílohy č. 1 tejto ZoP, alebo sa akýmkoľvek spôsobom týkajú alebo môžu týkať neplnenia povinností Partnera z tejto ZoP. Uvedenú oznamovaciu povinnosť je Partner povinný splniť bezodkladne tom, ako sa dozvedel, že došlo k vzniku zmeny alebo skutočností podľa prvej vety tohto odseku.
3. Zmluvné strany sa dohodli, že zmeny tejto ZoP sa vykonajú vo forme písomného, vzostupne číslovaného dodatku k tejto ZoP, s výnimkou postupu podľa ods. 4 tohto článku. Na zmenu ZoP formou písomného dodatku sa vyžaduje predchádzajúci písomný súhlas Poskytovateľa.
4. Zmena tejto ZoP formou písomného dodatku v zmysle ods. 3 tohto článku nie je potrebná, ak zmenou nedôjde k porušeniu podmienok definovaných v príslušnej výzve na predkladanie žiadostí o NFP alebo v Zmluve o poskytnutí NFP, a to výlučne v prípade, ak dôjde k zmene identifikačných a/alebo kontaktných údajov Zmluvných strán, ktorá nemá za následok zmenu v subjekte Prijímateľa alebo Partnera, a/alebo k zmene indikatívneho harmonogramu (časového rámca) a/alebo k zmene účtov Zmluvných strán uvedených v prílohe č. 2 tejto ZoP. Prijímateľ je povinný túto zmenu písomne oznámiť Poskytovateľovi, a to bezodkladne po tom, od kedy mu bola takáto zmena oznámená.
5. Vzhľadom na úzku previazanosť postavenia Partnera v projekte s právami a povinnosťami Prijímateľa vyplývajúcimi zo Zmluvy o poskytnutí NFP a tiež s právnymi vzťahmi týkajúcimi sa projektu vo všeobecnosti a v nadväznosti na článok 1 ods. 2 písm. a) a f) tejto ZoP, sa Zmluvné strany dohodli, že zmena práv a povinností Partnera v súvislosti s projektom, ktoré vyplývajú z právnych dokumentov podľa článku 1 ods. 3 písm. f) tejto ZoP a zo zmien Zmluvy o poskytnutí NFP, bude voči Partnerovi účinná dňom doručenia zmenenej Zmluvy o poskytnutí NFP Partnerovi, v ostatných prípadoch dňom Zverejnenia zmeny v právnych dokumentoch podľa článku 1 ods. 3 písm. f) tejto ZoP.
6. V deň, keď došlo k mimoriadnemu ukončeniu zmluvného vzťahu zo Zmluvy o poskytnutí NFP podľa článku 9 VZP, dochádza aj k ukončeniu trvania zmluvného vzťahu z tejto ZoP.
7. Zmluvné strany sa dohodli, že túto ZoP je možné ukončiť riadne alebo mimoriadne.
8. Riadne ukončenie tejto ZoP nastane skončením platnosti a účinnosti Zmluvy o poskytnutí NFP podľa odseku 1 tohto článku.
9. Mimoriadne ukončenie zmluvného vzťahu z tejto ZoP nastáva dohodou Zmluvných strán o ukončení alebo odstúpením Prijímateľa alebo Partnera od tejto ZoP alebo výpoveďou tejto ZoP Partnerom, v dôsledku čoho ZoP zaniká.
10. Od tejto ZoP možno odstúpiť podľa § 344 a nasl. Obchodného zákonníka v prípadoch podstatného porušenia ZoP, nepodstatného porušenia ZoP a ďalej v prípadoch, ktoré osobitne ustanovuje ZoP, tiež v prípadoch, kedy je možné odstúpiť od Zmluvy o poskytnutí NFP, pričom práva prislúchajúce podľa Zmluvy o poskytnutí NFP Poskytovateľovi, prislúchajú podľa tejto ZoP v tomto prípade Prijímateľovi, ktorý ich vykonáva analogicky podľa úpravy v Zmluve o poskytnutí NFP voči Partnerovi tak, aby ich bolo možné aplikovať na vzťah medzi Prijímateľom a Partnerom. Zmluvné strany sa dohodli, že na účely tejto ZoP sa za podstatné porušenie tejto ZoP zo strany Partnera považujú najmä:
11. také porušenia povinností Partnera, ktoré sú definované v článku 9 ods. 4 VZP;
12. opakované nevykonávanie niektorej z povinností, ku ktorej je Partner zaviazaný podľa tejto ZoP alebo vykonávanie činností, ktoré neprispievajú k cieľom projektu a napriek upozorneniu Prijímateľa nedôjde k náprave;
13. porušovanie podmienok stanovených vo výzve na predkladanie žiadostí ako záväzných podmienok pre činnosť Partnera napriek upozorneniu Prijímateľa.
14. Porušenie ďalších povinností stanovených v tejto ZoP, Zmluve o poskytnutí NFP, v právnych predpisoch SR a právnych aktoch EÚ s výnimkou prípadov, ktoré sa podľa tejto ZoP považujú za podstatné porušenia, sú nepodstatným porušením tejto ZoP.
15. V prípade podstatného porušenia tejto ZoP sú Zmluvné strany oprávnené od tejto ZoP odstúpiť bez zbytočného odkladu po tom, ako sa o tomto porušení dozvedeli.
16. V prípade nepodstatného porušenia tejto ZoP je každá zo Zmluvných strán oprávnená odstúpiť, ak druhá Zmluvná strana, ktorá je v omeškaní s plnením povinnosti, nesplní svoju povinnosť ani v dodatočnej primeranej lehote. Aj v prípade podstatného porušenia tejto ZoP je Zmluvný strana oprávnená poskytnúť druhej Zmluvnej strane, ktorá porušila zmluvnú prípadné zákonnú, dodatočnú lehotu na splnenie porušenej povinnosti, pričom ani poskytnutie takejto dodatočnej lehoty nemá vplyv na skutočnosť, že ide o podstatné porušenie povinnosti (§ 345 ods. 3 Obchodného zákonníka).
17. Odstúpenie od tejto ZoP je účinné dňom doručenia písomného oznámenia o odstúpení od tejto ZoP druhej Zmluvnej strane. Na doručovanie sa vzťahuje článok 5 tejto ZoP.
18. Ak splneniu povinnosti Zmluvnej strany bráni okolnosť vylučujúca zodpovednosť, je druhá Zmluvná strana oprávnená od tejto ZoP odstúpiť, výlučne za predpokladu , ak od vzniku okolnosti vylučujúcej zodpovednosť uplynul aspoň jeden rok. V prípade objektívnej nemožnosti plnenia (nezvratný zánik predmetu tejto ZoP a pod.) sa ustanovenie predchádzajúcej vety neuplatní a Zmluvné strany sú oprávnené postupovať podľa príslušných ustanovení Obchodného zákonníka a podporne Občianskeho zákonníka.
19. V prípade odstúpenia od tejto ZoP zostávajú zachované tie práva a povinnosti Prijímateľa, ktoré podľa svojej povahy majú platiť aj po skončení tejto ZoP, a to najmä právo a povinnosť požadovať vrátenie poskytnutej čiastky NFP, právo na náhradu škody, ktorá vznikla porušením tejto ZoP, ustanovenia uvedené v článku 7 ods. 7.2 zmluvy a ďalšie ustanovenia tejto ZoP podľa svojho obsahu.
20. Ak sa Partner dostane do omeškania s plnením tejto ZoP v dôsledku porušenia, resp. nesplnenia povinnosti zo strany Prijímateľa, Zmluvné strany súhlasia, že nejde o porušenie tejto ZoP Partnerom.
21. V prípade odstúpenia od tejto ZoP je Partner povinný vrátiť NFP alebo jeho časť na základe výzvy Prijímateľa.
22. Partner je oprávnený túto ZoP vypovedať z dôvodu, že nie je schopný realizovať Projekt tak, ako sa na Realizáciu aktivít Projektu zaviazal v tejto ZoP, alebo mu v ďalšej účasti na Projekte bránia iné vážne dôvody. Partner súhlasí s tým, že podaním výpovede mu vzniká povinnosť vrátiť už vyplatený NFP v celom rozsahu podľa článku 12 tejto ZoP za podmienok stanovených Prijímateľom vo výzve na vrátenie. Po ukončení ZoP výpoveďou môže Partner túto vziať späť iba s písomným súhlasom Prijímateľa. Výpovedná lehota je jeden kalendárny mesiac odo dňa, keď je výpoveď doručená Prijímateľovi, a začína plynúť prvým dňom mesiaca nasledujúcom po mesiaci doručenia výpovede Počas plynutia výpovednej lehoty Prijímateľ a Partner vykonajú úkony smerujúce k vysporiadaniu vzájomných práv a povinností, najmä Prijímateľ vykoná úkony vzťahujúce sa na finančné vysporiadanie s Partnerom obdobne ako pri odstúpení od tejto ZoP a Partner je povinný poskytnúť všetku potrebnú súčinnosť. Táto ZoP voči Partnerovi, ktorý podal výpoveď, zaniká uplynutím výpovednej lehoty s výnimkou ustanovení, ktoré nezanikajú ani v dôsledku zániku tejto ZoP pri odstúpení od tejto ZoP v zmysle ods. 15 tohto článku.
23. Vzhľadom na to, že uzatvorenie ZoP predchádza uzatvoreniu Zmluvy o poskytnutí NFP a v súvislosti so Zmluvou o poskytnutí NFP vyplývajú pre Partnera práva a povinnosti, Partner môže odstúpiť od ZoP do 3 pracovných dní odo dňa, kedy mu bol Prijímateľom predložený návrh Zmluvy o poskytnutí NFP v znení, v ktorom bol Prijímateľovi zaslaný zo strany Poskytovateľa za účelom podpisu, najneskôr však do nadobudnutia platnosti Zmluvy o poskytnutí NFP. Prijímateľ je povinný predložiť Partnerovi návrh Zmluvy o poskytnutí NFP podľa predchádzajúcej vety v dostatočnom časovom predstihu, aby Partnerovi zostala zachovaná lehota 3 pracovných dní na využitie možnosti odstúpenia od ZoP pred nadobudnutím platnosti Zmluvy o poskytnutí NFP. Odstúpením od ZoP podľa tohto odseku sa ZoP od začiatku zrušuje, pričom žiadna zo Zmluvných strán znie je oprávnená sa domáhať náhrady škody v dôsledku takéhoto odstúpenia od ZoP.

**Článok 16**

**Uchovávanie dokumentov**

* 1. Zmluvné strany sú povinní uchovávať Zmluvu o partnerstve, vrátane jej príloh a dodatkov, a všetky doklady týkajúce sa poskytnutého NFP a jeho použitia v zmysle zákona č. 431/2002 Z. z. o účtovníctve v znení neskorších predpisov počas doby určenej v článku 19 VZP.

**Článok 17**

**Záverečné ustanovenia**

* 1. ZoP je uzatvorená dňom jej podpisu Zmluvnými stranami. Zmluvné strany berú na vedomie, že ZoP bude prílohou Zmluvy o poskytnutí NFP. ZoP nadobúda účinnosť súčasne so splnením odkladacej podmienky, ktorá spočíva v nadobudnutí účinnosti Zmluvy o poskytnutí NFP.
  2. Vo vzťahu k zverejneniu ZoP v Centrálnom registri zmlúv sa Zmluvné strany dohodli, že:
     1. ak Prijímateľ a Partner sú povinnými osobami podľa zákona o slobode informácií, v takom prípade je rozhodujúce zverejnenie ZoP Prijímateľom;
     2. prvé zverejnenie ZoP zabezpečí Prijímateľ a o dátume zverejnenia ZoP informuje Partnera.
  3. Všetky spory, ktoré vzniknú z tejto ZoP, vrátane sporov o jej platnosť, výklad alebo ukončenie sú Zmluvné strany povinní prednostne riešiť najmä vzájomnými zmierovacími rokovaniami a dohodami. Za predpokladu, že sa Zmluvné strany nedohodnú podľa prvej vety, vecne, miestne a funkčne príslušnými na prejednanie sporných vecí a nárokov z tejto ZoP sú súdy Slovenskej republiky.
  4. Ak sa akékoľvek ustanovenie tejto ZoP stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej ZoP. Zmluvné strany sa v takomto prípade zaväzujú Bezodkladne vzájomným rokovaním nahradiť neplatné zmluvné ustanovenie novým platným ustanovením postupom v súlade s článkom 15 ods. 3 tejto ZoP tak, aby zostal zachovaný účel ZoP a obsah jednotlivých ustanovení ZoP.
  5. Ak záväzkový vzťah vyplývajúci zo ZoP, s ohľadom na právne postavenie Zmluvných strán , nespadá pod vzťahy uvedené v § 261 Obchodného zákonníka, Zmluvné strany vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo ZoP sa bude riadiť Obchodným zákonníkom tak, ako to vyplýva zo záhlavia označenia ZoP na úvodnej strane.
  6. Zmluva je vyhotovená v štyroch rovnopisoch, z toho Partner dostane 1 rovnopis, Prijímateľ dostane 1 rovnopis a Poskytovateľ dostane 2 rovnopisy.
  7. Zmluvné strany vyhlasujú, že si znenie ZoP riadne a dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne jasné, určité a zrozumiteľné, podpisujúce osoby sú oprávnené k podpisu ZoP a na znak súhlasu ju podpísali.
  8. Neoddeliteľnou súčasťou ZoP sú jej prílohy. Predmet podpory predstavuje predmet podpory vyplývajúci zo Zmluvy o NFP so zohľadnením finančnej účasti Partnera na projekte.

**Prílohy ZoP:**

Príloha č. 1 Prehľad hlavných a podporných aktivít a merateľných ukazovateľov projektu

Príloha č. 2 Prehľad účtov Prijímateľa a Partnera pre úhradu NFP

Príloha č. 3 Rozpočet projektu

Príloha č. 4 Hlásenie o začatí realizácie aktivít projektu

**Podpisy Zmluvných strán:**

Za Prijímateľa, v ......................................, dňa ......................................

Podpis: .......................................

............................................................................................

Za Partnera, v ......................................, dňa ......................................

Podpis: .......................................

............................................................................................

1. vyplní sa, ak je odlišná od adresy sídla, inak sa vypustí [↑](#footnote-ref-2)